शहर में एक भाव व एक क्वालिटी का बंटेगा दूध, 4 फैट वाला होगा
मंदसौर | शहर में एक क्वालिटी व एक ही भाव का दूध वितरण किया जाएगा। यह निर्णय रविवार को संजय गांधी उद्यान में हुई दुग्ध संघ की बैठक में लिया गया। अध्यक्ष मनोहर गुर्जर ने बताया वर्तमान में शहर में अलग-अलग भाव का दूध मिल रहा है। एक भाव होने से क्वालिटी पर भी नियंत्रण किया जा सकता है। इसमें 30 रुपए प्रतिकिलो के हिसाब से भाव करने का निर्णय लिया। सभी वितरक 4 फैट वाला दूध ही बांटेंगे। संघ की नई कार्यकारिणी का गठन भी हुआ। अध्यक्ष मनोहर गुर्जर, उपाध्यक्ष बापूसिंह चौहान, कोषाध्यक्ष नानालाल गुर्जर, कोषाध्यक्ष मुश्ताक भाई बादाखेड़ी को नियुक्त किया। कार्यकारिणी सदस्यों को भी चुना।
दुग्ध संघ की बैठक में मौजूद क्षेत्र के दूध वितरक।
hin_Deva hin_Deva hin_Deva